Death toll among black people is higher because the viruses affect various races differently.
29 აპრილს ტელეკომპანია კავკასიის გადაცემა სპექტრის ეთერში დავით აქუბარდიასთან საუბრისას გუბაზ სანიკიძემ კორონავირუსის გავრცელება რასას დაუკავშირა და აღნიშნა, რომ რასობრივი განსხვავება სამედიცინო დონეზე არსებობს.\xa0 სანიკიძის მტკიცებით, ამერიკის შეერთებულ შტატებში კორონავირუსით გარდაცვლილი ადამიანების თითქმის ნახევარი შავკანიანები სწორედ იმიტომ არიან, რომ ვირუსი კონკრეტულ ეროვნებებსა და რასას მეტად უტევს., გუბაზ სანიკიძე, გამარჯვებული საქართველო: „...სად რამდენი არის, ვინ დაავადდა, სხვათა შორის რომელი ეროვნებების და რომელი რასის ხალხი, ამაზე ლაპარაკი რატომღაც აგვიკრძალეს. არადა ფაქტია ეს, ამერიკაში, ნიუ-იორკში, თითქმის ნახევარი შავკანიანია გარდაცვლილი, ხო, ამ დროს აფრიკაში არ არის, დავით აქუბარდია ეთანხმება, ძალიან საინტერესო სტატისტიკებია და ... ეს რასობრივი კი არ არის... განსხვავება რასობრივი არსებობს, ხალხო, სამედიცინო დონეზე…ანუ არის სხვადასხვა რაღაცეებზე, სხვადასხვა ვირუსებზე სხვადასხვა ეთნოსი... სხვადასხვა რასა და გარემო, გეოგრაფია სხვადასხვანაირად მოქმედებს.”, გუბაზ სანიკიძის მიერ გაჟღერებული ინფორმაცია, თითქოს კორონავირუსით გამოწვეული ლეტალობა შავკანიანებში უფრო მაღალია იქიდან გამომდინარე, რომ რასობრივი განსხვავება სამედიცინო დონეზე არსებობს, სიმართლეს არ შეესაბამება. როდესაც სხვადასხვა რასობრივ თუ ეთნიკური უმცირესობების COVID-19-ის მიმართ მოწყვლადობაზე და ინფიცირების მაღალ ალბათობაზე ვსაუბრობთ, ცალსახად იმის განსაზღვრა, რომ ეს გენეტიკური ნიშნითაა გამოწვეული, მანიპულაციურია და არ ითვალისწინებს მთელ რიგ მიზეზებს, რაც სოციალ-ეკონომიკური ფაქტორებით განისაზღვრება., გენეტიკური ფაქტორი, როგორც კორონავირუსის მიმართ სხვადასხვა ეთნიკური თუ რასობრივი ჯგუფების უფრო მეტად მოწყვლადობის განმაპირობებელი მიზეზი, მსოფლიოში პოლიტიკური დისკუსიებისა და დებატების საგანი გახდა. სწორედ გენეტიკის ფაქტორი გამორიცხა ევროპის მოლეკულური ბიოლოგიის ლაბორატორიის ბიოინფორმატიკის ინსტიტუტის ხელმძღვანელმა ევან ბირნიმ., ჩატარებული კვლევების მიხედვით, რასებსა და ეთნიკურ ჯგუფებს შორის სხვადასხვა დაავადებებისა და ვირუსების მიმართ განსხვავებული, არათანაბარი გამოვლინებების მიზეზად დიდწილად სოციალურ-ეკონომიკური და გარემო ფაქტორები არის დასახელებული. მათ შორის, კორონავირუსის გავრცელების სტატისტიკა იმ ქვეყნებში, რომლებიც ინფიცირებული პაციენტების შესახებ ეთნიკური და რასობრივი წარმომავლობის აღრიცხვასაც აწარმოებენ, და რომლებშიც სხვადასხვა ეთნიკური უმცირესობები მრავლად არიან წარმოდგენილი, ასახავს ვირუსის არათანაბარ, არაპროპორციულ გავრცელებას სხვადასხვა ჯგუფებს შორის. ასეთია, მაგალითად, აშშ-ისა და დიდი ბრიტანეთის სტატისტიკა. აღნიშნულმა გამოიწვია დიდი ინტერესი იმის თაობაზე, თუ რა განაპირობებს ეთნიკური თუ რასობრივი ჯგუფების ვირუსით მეტად ინფიცირების შესაძლებლობას და რა ფაქტორები მონაწილეობენ ამ ჯგუფების COVID-19-ის მიმართ მეტად დაუცველობაში ეთნიკურ უმრავლესობასთან შედარებით., დიდ ბრიტანეთში, რომელიც გამოირჩევა\xa0 COVID-19-ით ინფიცირებულ პაციენტებს შორის ეთნიკური ჯგუფების მაღალი პროცენტული წილით, Institute for Fiscal Studies-მა ჩაატარა კვლევა, რომლის დროსაც უგულებელყოფილი იყო ასაკი, სქესი და გეოგრაფიული მდებარეობა, რადგან ეს ფაქტორები ვერ ხსნიდა განსხვავებულ ინფიცირების დონეს ეთნიკურ ჯგუფებს შორის. კვლევა ფოკუსირებულია იმაზე, თუ რამ განაპირობა მაღალი ინფიცირების დონე ეთნიკურ და რასობრივ ჯგუფებს შორის., აშშ-ის დაავადებათა კონტროლისა და პრევენციის ცენტრის ვებგვერდზე გამოქვეყნებული ინფორმაცია „COVID-19 რასობრივ და ეთნიკურ უმცირესობებში“ იმავე ფაქტორებზე ამახვილებს ყურადღებას და აღნიშნავს, რომ შავკანიან მოსახლეობაში ჯანმრთელობის კუთხით განსხვავებები ხშირად ეკონომიკური და სოციალური მდგომარეობის გამო იჩენს თავს. გამოყოფილია შემდეგი ფაქტორები, რაც გავლენას ახდენს ეთნიკური და რასობრივი ჯგუფების მეტად დაუცველობას ინფექციის წინააღმდეგ: საცხოვრებელი პირობები, სამუშაო მდგომარეობა, ჯანმრთელობის თანმდევი პრობლემები და ჯანდაცვის სერვისებით სარგებლობის შესაძლებლობების სიმცირე., ზემოთ ჩამოთვლილ ფაქტორებზე საუბრობს Kaiser Family Foundation-ის მიერ გამოქვეყნებული ანგარიში და BBC Future-ის სტატიაც. არათანაბარი შემოსავლები, საკვებ პროდუქტებზე ხელმისაწვდომობის ნაკლებობა, თანმდევი ჯანმრთელობის პრობლემები, არასათანადო სამედიცინო უზრუნველყოფა, ენის ბარიერი და გარემო პირობები სწორედ ის ფაქტორებია, რაც განვითარებულ დასავლურ ქვეყნებში ეთნიკური უმცირესობების კორონავირუსით ინფიცირებასგან გამოწვეული გართულებებს განაპირობებს. კიდევ ერთი მიზეზია ისიც, რომ არალეგალი მიგრანტები თითქმის არასდროს მიმართავენ სამედიცინო დაწესებულებებს ჯანმრთელობის პრობლემების შემთხვევაში იმიტომ, რომ ეშინიათ სამართალდამცავ ორგანოების ოფიციალური საბუთების არარსებობის გამო., , მოამზადა ნიკა შეყელაძემმითების დეტექტორის ლაბორატორია
არის თუ არა COVID-19-ით დაინფიცირების რისკები კავშირში ეთნიკურ ან რასობრივ ფაქტორთან? | მითების დეტექტორი